**Statsaut. revisor Oluf Chr. Olsen og hustru Julie Rasmine Olsens Mindefond**

Der uddeles et antal legater i størrelsesordenen 10.000-20.000 kr. fortrinsvis til dygtige studerende uden væsentlige økonomiske midler.

***Legatet kan søges af:***

* Studerende ved den tidligere Kongelige Veterinær‑ og Landbohøjskole\*.
* Studerende ved handelshøjskolerne, både erhvervsøkonomiske og erhvervssproglige studieretninger, herunder merkonomprøver
* Ingeniørstuderende på Ingeniørhøjskoler
* Fysioterapeutstuderende på professionshøjskolerne
* Teologistuderende ved universiteterne.

\*Dvs. studerende inden for: agronomi, bioteknologi, fødevarer og ernæring, fødevareinnovation og sundhed, fødevarevidenskab, human ernæring, klinisk ernæring, integrerede fødevarestudier, jordbrugsøkonomi, landskabsarkitektur, miljø- og fødevareøkonomi, miljø- og naturressourceøkonomi, miljøvidenskab, naturforvaltning, naturressourcer, naturressourcer og udvikling, skovbrugsvidenskab, vand og miljø, husdyrvidenskab, veterinærmedicin

 ***Kriterier for udvælgelse***

* Ved kandidatuddannelse: Bacheloruddannelse **skal** være bestået eller forventet bestået sommeren 2024.
* Ved uddannelse som professionsbachelorer: 1. del skal være bestået (typisk 2½ år).
* Der lægges vægt på et vist “trangs-kriterium”. Dvs. indkomst og formue skal dokumenteres og findes rimelige. Større formuer bedes begrundet, og en vis egenbetaling forventes indeholdt i budgettet.
* Støtte tildeles til uddannelse af dygtige studerende. “Dygtige” defineres som ansøgere med karakterer over gennemsnittet. Dette vægtes højt.
* Ansøgere med særligt dokumenteret initiativ, herunder f.eks. ophold ved udenlandsk universitet, praktik eller lignende i udlandet, som led i uddannelsen, andre faglige, kompetencegivende initiativer ud over det sædvanlige.
* Som udgangspunkt ydes der ikke støtte alene ud fra et trangskriterie.
* Der kan kun modtages støtte én gang.
* Der ydes kun støtte til unge ansøgere. Det vil som udgangspunkt sige max. 35 år, men i særlige tilfælde (sen uddannelsesstart, sygdom m.m.) kan dette fraviges.

Uddeling af legater er således under forudsætning af bestået bachelor eller tilsvarende treårig uddannelse.

Bestyrelsen indkalder i henhold til ovennævnte bestemmelse, ansøgninger fra de studerende, som opfylder betingelserne for opnåelse af legatet. Der kan kun ansøges om fremadrettede aktiviteter.

***Ansøgningen skal være elektronisk, samlet i én pdf og skal indeholde følgende:***

1. Ansøgerens fulde navn, adresse, cpr.nr., e-mailadresse, konto- samt reg.nr.
2. Oplysning om foreløbigt karaktergennemsnit på bachelor- og evt. kandidatuddannelse.
3. Oplysning om hidtidigt forløb af studiet bilagt dokumentation herunder karakterer,
samt oplysning om hvornår endelig eksamen forventes bestået.
4. Dokumentation fra uddannelsesstedet ved studie-/praktikophold i udlandet
5. Oplysninger om og dokumentation for ansøgerens økonomiske forhold, herunder formue
**Kopi af årsopgørelse 2023 skal medsendes**
6. Budget for ansøgningens formål
7. En motiveret ansøgning på max ½ side.
8. Ansøgninger uden samtlige af disse oplysninger vil blive afvist.

 ***Ansøgninger stiles til fonden og skal indsendes som én samlet PDF-fil til:*** ***legat@fsr.dk***

 Fonden bestyres af FSR – danske revisorer.